CELEX: 32014R0155
Language: lt
Date: 2014-02-19 00:00:00
Title: 2014 m. vasario 19 d. Komisijos reglamentas (ES) Nr. 155/2014, kuriuo nesutinkama leisti vartoti tam tikrus maisto produktų sveikumo teiginius, nesusijusius su susirgimo rizikos mažinimu ir su vaikų vystymusi ir sveikata  Tekstas svarbus EEE

20.2.2014   
            
            
               LT
            
            
               Europos Sąjungos oficialusis leidinys
            
            
               L 50/11
            
         
      KOMISIJOS REGLAMENTAS (ES) Nr. 155/2014
   2014 m. vasario 19 d.
   kuriuo nesutinkama leisti vartoti tam tikrus maisto produktų sveikumo teiginius, nesusijusius su susirgimo rizikos mažinimu ir su vaikų vystymusi ir sveikata
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 20 d. Europos Parlamento ir Tarybos reglamentą (EB) Nr. 1924/2006 dėl teiginių apie maisto produktų maistingumą ir sveikatingumą (1), ypač į jo 18 straipsnio 5 dalį,
   kadangi:
   
               (1)
            
            
               pagal Reglamentą (EB) Nr. 1924/2006 maisto produktų sveikumo teiginiai draudžiami, jeigu jie nėra leisti vartoti Komisijos laikantis to reglamento reikalavimų ir nėra įtraukti į leidžiamų vartoti teiginių sąrašą;
            
         
               (2)
            
            
               Reglamente (EB) Nr. 1924/2006 taip pat nustatyta, kad paraiškas leisti vartoti maisto produktų sveikumo teiginius maisto tvarkymo subjektai gali teikti valstybės narės nacionalinei kompetentingai institucijai. Nacionalinė kompetentinga institucija turi perduoti reikalavimus atitinkančias paraiškas Europos maisto saugos tarnybai (EMST) (toliau – Tarnyba) moksliniam vertinimui atlikti ir Komisijai bei valstybėms narėms susipažinti;
            
         
               (3)
            
            
               Tarnyba pateikia nuomonę dėl atitinkamo sveikumo teiginio;
            
         
               (4)
            
            
               Komisija, atsižvelgdama į Tarnybos nuomonę, sprendžia dėl leidimo vartoti sveikumo teiginius suteikimo;
            
         
               (5)
            
            
               gavus Vitabiotics Ltd. paraišką, pateiktą pagal Reglamento (EB) Nr. 1924/2006 13 straipsnio 5 dalį, Tarnyba paprašyta pateikti nuomonę dėl sveikumo teiginio, susijusio su L-tirozino poveikiu ir normalios dopamino sintezės palaikymu (klausimas Nr. EFSA-Q-2011-00319) (2). Pareiškėjo pasiūlytas teiginys suformuluotas taip: „L-tirozinas yra būtinas natūraliai dopamino gamybai“;
            
         
               (6)
            
            
               2011 m. liepos 20 d. Komisija ir valstybės narės gavo Tarnybos mokslinę nuomonę, kurioje pabrėžiama, kad L-tirozino svarba visų gyventojų normaliai katecholaminų sintezei jau buvo nagrinėta ir teigiamai įvertinta ankstesnėje nuomonėje (3), pateiktoje vertinant Reglamento (EB) Nr. 1924/2006 13 straipsnio 1 dalyje nurodytus teiginius, ir kad nuo L-tirozino prasideda visų katecholaminų, įskaitant dopaminą, sintezė. Todėl Tarnyba padarė išvadą, kad tarp L-tirozino vartojimo suvartojant pakankamą kiekį baltymų ir normalios dopamino sintezės užtikrinimo priežastinis ryšys yra, ir atitinkamai pasiūlė vartojimo sąlygas: „Maisto produktas turėtų būti bent jau baltymų šaltinis, kaip nurodyta Reglamento (EB) Nr. 1924/2006 priede“;
            
         
               (7)
            
            
               Komisija ir valstybės narės svarstė, ar šias išvadas atitinkantis sveikumo teiginys turėtų būti leidžiamas vartoti siūlomomis sąlygomis, nes leidimas vartoti taip pat gali būti teisėtai nesuteikiamas, jeigu sveikumo teiginiai neatitinka kitų bendrųjų ir specialiųjų Reglamento (EB) Nr. 1924/2006 reikalavimų, net jei Tarnybos atliktas mokslinis vertinimas yra teigiamas. 2012 m. lapkričio 9 d. atsakydama į Komisijos prašymą, be kita ko, patikslinti dėl sveikumo teiginio apie L-tiroziną pagrindimo ir siūlomų vartojimo sąlygų Tarnyba pažymėjo, kad jos išvados dėl šio teiginio buvo pagrįstos gerai žinoma biochemine L-tirozino, esančio baltymo sudėtyje, svarba. Ji pridūrė, kad remdamasi pateiktais įrodymais, negalėjo kiekybiškai įvertinti per parą būtino suvartoti L-tirozino kiekio per se, norint gauti atitinkamą teigiamą fiziologinį poveikį. Todėl neįmanoma nustatyti konkrečių šio teiginio vartojimo sąlygų, siekiant užtikrinti, kad L-tirozino kiekis gatavame produkte būtų toks, kad būtų gautas teigiamas fiziologinis poveikis pagal Reglamento (EB) Nr. 1924/2006 5 straipsnio 1 dalies b punkto i papunktį. Nesant tokių konkrečių vartojimo sąlygų medžiagos, su kuria susijęs teiginys, teigiamas poveikis negali būti užtikrintas, todėl šis teiginys galėtų klaidinti vartotoją. Kadangi teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
            
         
               (8)
            
            
               gavus Pierre Fabre Dermo-Cosmétique paraišką, pateiktą pagal Reglamento (EB) Nr. 1924/2006 13 straipsnio 5 dalį, Tarnyba paprašyta pateikti nuomonę dėl sveikumo teiginio, susijusio su geležies vartojimu ir normalaus plaukų augimo palaikymu (klausimas Nr. EFSA-Q-2012-00059) (4). Pareiškėjo pasiūlytas teiginys suformuluotas taip: „Pernelyg didelis plaukų slinkimas moterims ne menopauzės laikotarpiu“;
            
         
               (9)
            
            
               2012 m. kovo 15 d. Komisija ir valstybės narės gavo Tarnybos mokslinę nuomonę, kurioje, remiantis pateiktais duomenimis, padaryta išvada, kad tarp geležies vartojimo ir normalaus plaukų augimo palaikymo priežastinio ryšio nėra. Kadangi teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
            
         
               (10)
            
            
               gavus Biocodex paraišką, pateiktą pagal Reglamento (EB) Nr. 1924/2006 13 straipsnio 5 dalį, Tarnyba paprašyta pateikti nuomonę dėl sveikumo teiginio, susijusio su citrulino malato vartojimu ir greitesniu raumenų atsigavimu po treniruotės (klausimas Nr. EFSA-Q-2011-00931) (5). Pareiškėjo pasiūlytas teiginys suformuluotas taip: „Mažindamas laktatų perteklių išlaiko adenozino trifosfato (ATP) kiekį ir taip padeda atsigauti pavargusiems raumenims“;
            
         
               (11)
            
            
               2012 m. gegužės 11 d. Komisija ir valstybės narės gavo Tarnybos mokslinę nuomonę, kurioje, remiantis pateiktais duomenimis, padaryta išvada, kad tarp citrulino malato vartojimo ir deklaruojamo poveikio priežastinio ryšio nėra. Kadangi teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
            
         
               (12)
            
            
               gavus Nutrilinks Sarl paraišką, pateiktą pagal Reglamento (EB) Nr. 1924/2006 13 straipsnio 5 dalį, Tarnyba paprašyta pateikti nuomonę dėl sveikumo teiginio, susijusio su Eff
                  EXT™ poveikiu ir normalaus sąnarių judumo palaikymu (klausimas Nr. EFSA-Q-2012-00384) (6). Pareiškėjo pasiūlytas teiginys, be kita ko, suformuluotas taip: „Padeda palaikyti sąnarių lankstumą“;
            
         
               (13)
            
            
               2012 m. gruodžio 14 d. Komisija ir valstybės narės gavo Tarnybos mokslinę nuomonę, kurioje, remiantis pateiktais duomenimis, padaryta išvada, kad tarp Eff
                  EXT™ vartojimo ir deklaruojamo poveikio priežastinio ryšio nėra. Kadangi teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
            
         
               (14)
            
            
               gavus Nutrilinks Sarl paraišką, pateiktą pagal Reglamento (EB) Nr. 1924/2006 13 straipsnio 5 dalį, Tarnyba paprašyta pateikti nuomonę dėl sveikumo teiginio, susijusio su krilių taukų poveikiu ir sąnarių geros būklės palaikymu (klausimas Nr. EFSA-Q-2012-00385) (7). Pareiškėjo pasiūlytas teiginys, be kita ko, suformuluotas taip: „Padeda gerinti jautrių sąnarių būklę“;
            
         
               (15)
            
            
               2012 m. gruodžio 14 d. Komisija ir valstybės narės gavo Tarnybos mokslinę nuomonę, kurioje, remiantis pateiktais duomenimis, padaryta išvada, kad tarp krilių taukų vartojimo ir deklaruojamo poveikio priežastinio ryšio nėra. Kadangi teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
            
         
               (16)
            
            
               gavus Nutrilinks Sarl paraišką, pateiktą pagal Reglamento (EB) Nr. 1924/2006 13 straipsnio 5 dalį, Tarnyba paprašyta pateikti nuomonę dėl sveikumo teiginio, susijusio su Vitis vinifera L. sėklų ekstrakto poveikiu ir normalia venine kraujotaka (klausimas Nr. EFSA-Q-2012-00387) (8). Pareiškėjo pasiūlytas teiginys, be kita ko, suformuluotas taip: „Padeda skatinti kraujo cirkuliaciją kojų venose“;
            
         
               (17)
            
            
               2012 m. gruodžio 14 d. Komisija ir valstybės narės gavo Tarnybos mokslinę nuomonę, kurioje, remiantis pateiktais duomenimis, padaryta išvada, kad tarp Vitis vinifera L. sėklų ekstrakto vartojimo ir deklaruojamo poveikio priežastinio ryšio nėra. Kadangi teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
            
         
               (18)
            
            
               gavus Nutrilinks Sarl paraišką, pateiktą pagal Reglamento (EB) Nr. 1924/2006 13 straipsnio 5 dalį, Tarnyba paprašyta pateikti nuomonę dėl sveikumo teiginio, susijusio su Vitis vinifera L. sėklų ekstrakto poveikiu ir sveikumo teiginiu „Padeda mažinti kojų tinimą“ (klausimas Nr. EFSA-Q-2012-00388) (9). Pareiškėjo pasiūlytas teiginys, be kita ko, suformuluotas taip: „Padeda mažinti kojų tinimą“;
            
         
               (19)
            
            
               2012 m. gruodžio 14 d. Komisija ir valstybės narės gavo Tarnybos mokslinę nuomonę, kurioje pažymima, kad teiginys susijęs su periferiniu pabrinkimu lėtinės klinikinės būklės sąlygomis (pvz., lėtinis venų nepakankamumas), ir, remiantis pateiktais duomenimis, padaryta išvada, kad periferinio pabrinkimo mažinimas lėtinės klinikinės būklės atveju yra terapinis tikslas, susijęs su ligos gydymu;
            
         
               (20)
            
            
               Reglamentu (EB) Nr. 1924/2006 papildyti 2000 m. kovo 20 d. Europos Parlamento ir Tarybos direktyvos 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo (10) bendrieji principai. Direktyvos 2000/13/EB 2 straipsnio 1 dalies b punkte nustatyta, kad ženklinant nė vienam maisto produktui neturi būti priskiriamos gydomosios arba profilaktinės savybės arba daroma nuoroda į jas. Kadangi maisto produktams gydomąsias savybes priskirti draudžiama, teiginio, susijusio su Vitis vinifera L. sėklų ekstrakto poveikiu, ir sveikumo teiginio „Padeda mažinti kojų tinimą“ nereikėtų leisti vartoti;
            
         
               (21)
            
            
               gavus Roxlor Nutra LLC paraišką, pateiktą pagal Reglamento (EB) Nr. 1924/2006 13 straipsnio 5 dalį, Tarnyba paprašyta pateikti nuomonę dėl sveikumo teiginio, susijusio su Cynatine® poveikiu ir normalaus sąnarių judrumo palaikymu (klausimas Nr. EFSA-Q-2012-00570) (11). Pareiškėjo pasiūlytas teiginys, be kita ko, suformuluotas taip: „Kasdien suvartojant 500 mg Cynatine® padedama palaikyti sąnarių lankstumą“;
            
         
               (22)
            
            
               2012 m. gruodžio 14 d. Komisija ir valstybės narės gavo Tarnybos mokslinę nuomonę, kurioje, remiantis pateiktais duomenimis, padaryta išvada, kad tarp Cynatine® vartojimo ir deklaruojamo poveikio priežastinio ryšio nėra. Kadangi teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
            
         
               (23)
            
            
               gavus Actina paraišką, pateiktą pagal Reglamento (EB) Nr. 1924/2006 13 straipsnio 5 dalį, Tarnyba paprašyta pateikti nuomonę dėl sveikumo teiginio, susijusio su OXY 280 poveikiu ir kūno svorio mažinimu (Klausimas Nr. EFSA-Q-2012-00572) (12). Pareiškėjo pasiūlytas teiginys, be kita ko, suformuluotas taip: „OXY 280 padeda mažinti svorį“;
            
         
               (24)
            
            
               2012 m. gruodžio 14 d. Komisija ir valstybės narės gavo Tarnybos mokslinę nuomonę, kurioje, remiantis pateiktais duomenimis, padaryta išvada, kad tarp OXY 280 vartojimo ir deklaruojamo poveikio priežastinio ryšio nėra. Kadangi teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
            
         
               (25)
            
            
               gavus Nutrilinks Sarl paraišką, pateiktą pagal Reglamento (EB) Nr. 1924/2006 13 straipsnio 5 dalį, Tarnyba paprašyta pateikti nuomonę dėl sveikumo teiginio, susijusio su Vitis vinifera L. sėklų ekstrakto poveikiu ir sveikumo teiginiu „Padeda pašalinti iš organizmo susikaupusius skysčius“ (klausimas Nr. EFSA-Q-2012-00574) (13). Pareiškėjo pasiūlytas teiginys, be kita ko, suformuluotas taip: „Padeda pašalinti iš organizmo susikaupusius skysčius“;
            
         
               (26)
            
            
               2012 m. gruodžio 14 d. Komisija ir valstybės narės gavo Tarnybos mokslinę nuomonę, kurioje pažymima, kad deklaruojamas poveikis yra susijęs su normalios veninės kraujotakos palaikymu. Tarnyba taip pat pažymėjo, kad tas pats ryšys jau buvo įvertintas ankstesnėje nuomonėje (14) ir ta nuomonė buvo neigiama ir kad į šio teiginio mokslinio įrodymo nuorodą jau buvo atsižvelgta ankstesnėje nuomonėje. Kadangi teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
            
         
               (27)
            
            
               gavus Nutrilinks Sarl paraišką, pateiktą pagal Reglamento (EB) Nr. 1924/2006 13 straipsnio 5 dalį, Tarnyba paprašyta pateikti nuomonę dėl sveikumo teiginio, susijusio su gvaraninių paulinijų (Paullinia cupana Kunth) ir žaliosios arbatos (Camellia sinensis (L.) Kuntze) ekstraktų mišinio poveikiu ir kūno svorio mažėjimu (klausimas Nr. EFSA-Q-2012-00590) (15). Pareiškėjo pasiūlytas teiginys, be kita ko, suformuluotas taip: „Padeda deginti riebalus“;
            
         
               (28)
            
            
               2012 m. gruodžio 14 d. Komisija ir valstybės narės gavo Tarnybos mokslinę nuomonę, kurioje, remiantis pateiktais duomenimis, padaryta išvada, kad tarp gvaraninių paulinijų (Paullinia cupana Kunth) ir žaliosios arbatos (Camellia sinensis (L.) Kuntze) ekstraktų mišinio vartojimo ir deklaruojamo poveikio priežastinio ryšio nėra. Kadangi teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
            
         
               (29)
            
            
               gavus Nutrilinks Sarl paraišką, pateiktą pagal Reglamento (EB) Nr. 1924/2006 13 straipsnio 5 dalį, Tarnyba paprašyta pateikti nuomonę dėl sveikumo teiginio, susijusio su likopeno, vitamino E, liuteino ir seleno mišinio poveikiu ir sveikumo teiginiu „Padeda paruošti odą ir paspartinti įdegį“ (klausimas Nr. EFSA-Q-2012-00593) (16). Pareiškėjo pasiūlytas teiginys, be kita ko, suformuluotas taip: „Padeda paruošti odą ir paspartinti įdegį“;
            
         
               (30)
            
            
               2012 m. gruodžio 14 d. Komisija ir valstybės narės gavo Tarnybos mokslinę nuomonę, kurioje pažymima, kad deklaruojamas poveikis yra susijęs su didesne odos pigmentacija (t. y. įdegiu), dėl kurios gali pagerėti odos apsauga nuo ultravioletinių spindulių. Tarnyba taip pat pažymėjo, kad tas pats ryšys jau buvo vertintas ankstesnėje nuomonėje (17) ir ta nuomonė buvo neigiama ir kad šio teiginio mokslinio įrodymo nuoroda buvo ta pati kaip ankstesnėje nuomonėje. Kadangi teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
            
         
               (31)
            
            
               sveikumo teiginys, susijęs su Vitis vinifera L. sėklų ekstrakto poveikiu ir teiginiu „Padeda mažinti kojų tinimą“ yra sveikumo teiginys, kuriuo apibūdinamam maisto produktui priskiriamos gydomosios savybės, todėl jį vartoti maisto produktams draudžiama;
            
         
               (32)
            
            
               sveikumo teiginiai, susiję su OXY 280 ir gvaraninių paulinijų (Paullinia cupana Kunth) ir žaliosios arbatos (Camellia sinensis (L.) Kuntze) ekstraktų mišiniu, priskiriami prie Reglamento (EB) Nr. 1924/2006 13 straipsnio 1 dalies c punkte nurodytų sveikumo teiginių, kuriems taikomas to reglamento 28 straipsnio 6 dalyje nustatytas pereinamasis laikotarpis. Tačiau paraiškos nebuvo pateiktos iki 2008 m. sausio 19 d., todėl to reglamento 28 straipsnio 6 dalies b punkto sąlyga neįvykdyta ir šiems teiginiams negali būti taikomas tame straipsnyje nustatytas pereinamasis laikotarpis;
            
         
               (33)
            
            
               kiti sveikumo teiginiai, kuriems taikomas šis reglamentas, priskiriami prie Reglamento (EB) Nr. 1924/2006 13 straipsnio 1 dalies a punkte nurodytų teiginių, kuriems iki leidžiamų vartoti sveikumo teiginių sąrašo patvirtinimo taikomas to reglamento 28 straipsnio 5 dalyje nustatytas pereinamasis laikotarpis, jei jie atitinka to straipsnio nuostatas;
            
         
               (34)
            
            
               leidžiamų vartoti sveikumo teiginių sąrašas nustatytas Komisijos reglamente (ES) Nr. 432/2012 (18) ir taikomas nuo 2012 m. gruodžio 14 d. Reglamento (EB) Nr. 1924/2006 13 straipsnio 5 dalyje nurodytiems teiginiams, kurių iki 2012 m. gruodžio 14 d. Tarnyba nebuvo baigusi vertinti arba Komisija nebuvo baigusi svarstyti ir kurie pagal šį reglamentą neįtraukiami į leidžiamų vartoti sveikumo teiginių sąrašą, reikėtų nustatyti pereinamąjį laikotarpį, kuriuo juos dar galima vartoti, kad maisto tvarkymo subjektai ir kompetentingos nacionalinės institucijos galėtų prisitaikyti prie draudimo tuos teiginius vartoti;
            
         
               (35)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir joms neprieštarauja nei Europos Parlamentas, nei Taryba,
            
         PRIĖMĖ ŠĮ REGLAMENTĄ:
   1 straipsnis
   1.   Šio reglamento priede išvardyti sveikumo teiginiai neįtraukiami į Sąjungos leidžiamų vartoti teiginių sąrašą, nustatytą pagal Reglamento (EB) Nr. 1924/2006 13 straipsnio 3 dalį.
   2.   Tačiau 1 dalyje nurodytus sveikumo teiginius, vartotus iki šio reglamento įsigaliojimo, galima toliau vartoti ne ilgiau kaip šešis mėnesius nuo šio reglamento įsigaliojimo.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 19 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 404, 2006 12 30, p. 9.
   
      (2)  EFSA leidinys (2011 m.), 9(7):2290.
   
      (3)  EFSA leidinys (2011 m.), 9(6):2270.
   
      (4)  EFSA leidinys (2012 m.), 10(3):2602.
   
      (5)  EFSA leidinys (2012 m.), 10(5):2699.
   
      (6)  EFSA leidinys (2012 m.), 10(12):3002.
   
      (7)  EFSA leidinys (2012 m.), 10(12):3003.
   
      (8)  EFSA leidinys (2012 m.), 10(12):2996.
   
      (9)  EFSA leidinys (2012 m.), 10(12):2997.
   
      (10)  OL L 109, 2000 5 6, p. 29.
   
      (11)  EFSA leidinys (2012 m.), 10(12):3004.
   
      (12)  EFSA leidinys (2012 m.), 10(12):2999.
   
      (13)  EFSA leidinys (2012 m.), 10(12):2998.
   
      (14)  EFSA leidinys (2012 m.), 10(12):2996.
   
      (15)  EFSA leidinys (2012 m.), 10(12):3000.
   
      (16)  EFSA leidinys (2012 m.), 10(12):3001.
   
      (17)  EFSA leidinys (2012 m.), 10(9):2890.
   
      (18)  OL L 136, 2012 5 25, p. 1.
   
      PRIEDAS
      
         Atmesti sveikumo teiginiai
      
      
                  Paraiška ir atitinkamos Reglamento (EB) Nr. 1924/2006 nuostatos
               
               
                  Maistinė ar kita medžiaga, maisto produktas ar maisto produktų kategorija
               
               
                  Teiginys
               
               
                  EFSA nuomonės nuoroda
               
            
                  13 straipsnio 5 dalies sveikumo teiginys, kuris grindžiamas naujausiais moksliniais duomenimis ir (arba) prie kurio pridedamas prašymas užtikrinti nuosavybės teise priklausančių duomenų apsaugą
               
               
                  L-tirozinas
               
               
                  L-tirozinas yra būtinas natūraliai dopamino gamybai
               
               
                  Q-2011-00319
               
            
                  13 straipsnio 5 dalies sveikumo teiginys, kuris grindžiamas naujausiais moksliniais duomenimis ir (arba) prie kurio pridedamas prašymas užtikrinti nuosavybės teise priklausančių duomenų apsaugą
               
               
                  Geležis
               
               
                  Pernelyg didelis plaukų slinkimas moterims ne menopauzės laikotarpiu
               
               
                  Q-2012-00059
               
            
                  13 straipsnio 5 dalies sveikumo teiginys, kuris grindžiamas naujausiais moksliniais duomenimis ir (arba) prie kurio pridedamas prašymas užtikrinti nuosavybės teise priklausančių duomenų apsaugą
               
               
                  Citrulino malatas
               
               
                  Mažindamas laktatų perteklių išlaiko adenozino trifosfato (ATP) kiekį ir taip padeda atsigauti pavargusiems raumenims
               
               
                  Q-2011-00931
               
            
                  13 straipsnio 5 dalies sveikumo teiginys, kuris grindžiamas naujausiais moksliniais duomenimis ir (arba) prie kurio pridedamas prašymas užtikrinti nuosavybės teise priklausančių duomenų apsaugą
               
               
                  Eff
                     EXT™
               
               
                  Padeda palaikyti sąnarių lankstumą
               
               
                  Q-2012-00384
               
            
                  13 straipsnio 5 dalies sveikumo teiginys, kuris grindžiamas naujausiais moksliniais duomenimis ir (arba) prie kurio pridedamas prašymas užtikrinti nuosavybės teise priklausančių duomenų apsaugą
               
               
                  Krilių taukai
               
               
                  Padeda gerinti jautrių sąnarių būklę
               
               
                  Q-2012-00385
               
            
                  13 straipsnio 5 dalies sveikumo teiginys, kuris grindžiamas naujausiais moksliniais duomenimis ir (arba) prie kurio pridedamas prašymas užtikrinti nuosavybės teise priklausančių duomenų apsaugą
               
               
                  
                     Vitis vinifera L. sėklų ekstraktas
               
               
                  Padeda skatinti kraujo cirkuliaciją kojų venose
               
               
                  Q-2012-00387
               
            
                  13 straipsnio 5 dalies sveikumo teiginys, kuris grindžiamas naujausiais moksliniais duomenimis ir (arba) prie kurio pridedamas prašymas užtikrinti nuosavybės teise priklausančių duomenų apsaugą
               
               
                  
                     Vitis vinifera L. sėklų ekstraktas
               
               
                  Padeda mažinti kojų tinimą
               
               
                  Q-2012-00388
               
            
                  13 straipsnio 5 dalies sveikumo teiginys, kuris grindžiamas naujausiais moksliniais duomenimis ir (arba) prie kurio pridedamas prašymas užtikrinti nuosavybės teise priklausančių duomenų apsaugą
               
               
                  
                     Cynatine®
                  
               
               
                  Kasdien suvartojant 500 mg Cynatine® padedama palaikyti sąnarių lankstumą
               
               
                  Q-2012-00570
               
            
                  13 straipsnio 5 dalies sveikumo teiginys, kuris grindžiamas naujausiais moksliniais duomenimis ir (arba) prie kurio pridedamas prašymas užtikrinti nuosavybės teise priklausančių duomenų apsaugą
               
               
                  
                     OXY 280
                  
               
               
                  
                     OXY 280 padeda mažinti svorį
               
               
                  Q-2012-00572
               
            
                  13 straipsnio 5 dalies sveikumo teiginys, kuris grindžiamas naujausiais moksliniais duomenimis ir (arba) prie kurio pridedamas prašymas užtikrinti nuosavybės teise priklausančių duomenų apsaugą
               
               
                  
                     Vitis vinifera L. sėklų ekstraktas
               
               
                  Padeda pašalinti iš organizmo susikaupusius skysčius
               
               
                  Q-2012-00574
               
            
                  13 straipsnio 5 dalies sveikumo teiginys, kuris grindžiamas naujausiais moksliniais duomenimis ir (arba) prie kurio pridedamas prašymas užtikrinti nuosavybės teise priklausančių duomenų apsaugą
               
               
                  Gvaraninių paulinijų (Paullinia cupana Kunth) ir žaliosios arbatos (Camellia sinensis (L.) Kuntze) ekstraktų mišinys
               
               
                  Padeda deginti riebalus
               
               
                  Q-2012-00590
               
            
                  13 straipsnio 5 dalies sveikumo teiginys, kuris grindžiamas naujausiais moksliniais duomenimis ir (arba) prie kurio pridedamas prašymas užtikrinti nuosavybės teise priklausančių duomenų apsaugą
               
               
                  Likopeno, vitamino E, liuteino ir seleno mišinys
               
               
                  Padeda paruošti odą ir paspartinti įdegį
               
               
                  Q-2012-00593